|  |
| --- |
|  |

Dato: 23. januar 2015

Sags id: 190-2014-40561

Dok.nr.:190-2015-16425

**Center for**

**Styring og Udvikling**

Stiager 2

3500 Værløse

Tlf.: 7235 5300

furesoe@furesoe.dk

www.furesoe.dk

Sagsbehandler:

Telefon:

**Skriv til os via Digital Post fra borger.dk og virk.dk**

**Åbningstider:**

Mandag-fredag kl. 10-14

Torsdag kl. 10-18

**Referat af første møde i borgerfølgegruppen den 20. januar 2015**

1. **Velkommen**

**Borgmester Ole Bondo Christensen** bød velkommen og takkede de engagerede borgere, der havde meldt sig som repræsentanter i borgerfølgegruppen.

Herefter fortsatte, mødet med en kort præsentationsrunde af alle medlemmerne.

* **Søren Peter Sørensen** fra grundejerforeningen Søhaven
* **Per Bennich** fra grundejerforeningen Søndergårds Villaby
* **Steen Boesgaard** fra grundejerforeningen Fiskebæk
* **Bodil Månsson** fra Toftebo - Værløse almennyttige boliger
* **Thomas Jensen** fra Farum Midtpunkt
* **Marianne Jensen** fra grundejerforeningen Birkegården
* **Erik Rasmussen** fra Hareskov medborgerforening
* **Ernst Jørgensen** fra Furesø erhvervsforening
* **Jørn Bo Jensen** fra Nordsjællands politi
* **Camilla Rich** fra Det Kriminalpræventive Råd

Afbud fra: **Frank Severin Hansen** fra Jonstrup 89, **Arne Hammer** fra Furesø Industriforening, **repræsentant** fra Grundejerforeningen Farum Kaserne.

* Ved præsentationen påpegede **Per Bennich,** at man bør gøre en ekstra indsats for at hjælpe ældre borgere, når det kommer til udbredelsen af nabohjælp.
1. **Gennemgang af nyeste statistikker og målsætning for indbrudsforebyggelsen i Furesø Kommune ved Jørn Bo Jensen**

Jørn Bo Jensen lagde ud med at informere borgerfølgegruppen om, at man i Furesø Kommune laver et meget stort og målrettet stykke arbejde for at forebygge indbrud og kriminalitet generelt, set i forhold til kredsens øvrige kommuner.

* Nordsjælland har samlet set været hårdt ramt af indbrud i 2014, ikke kun i Furesø.
* Statistikkerne viste et fald i 3. kvartal som steg igen i 4. kvartal.2014 viste samlet en stigning i forhold til 2013.
* I statistikkerne var det tydeligt at 4. kvartal i både 2013 og i 2014 var den periode med flest indbrud.
* Der har været afholdt informationsmøder med kommunens frontpersonale, der skal hjælpe borgerne og politiet med at holde øje ude i vores nærområder og være med til at mindske risikoen for indbrud, der hvor de er.
* Der blev fremvist kort over kommunen med røde markeringer på der, hvor indbruddene er sket. De koncentrerede sig i Farumdelen, i områderne, Fuglsangpark, Nygårdspark, Lyngholmpark, Bavnebjergspark.
* De hårdest ramte områder (hotspots) opsøger politiet med hjælp og information om, hvad man særligt kan gøre i disse områder.
* Information om muligheden for tryghedsvandringer og luftede idéen om aktivt at kontakte de hårdest ramte områder og tilbyde tryghedsvandringer særligt for dem.

**Per Bennich** spurgte til hvorfor der er forskelle på statistikkerne fra STRAF11 og de politiet lægger ud. Hertil fortalte Jørn Bo Jensen, at man i forskellige databaser lægger forskellige typer af anmeldelser ind over hinanden, hvilket kan forklare, at statistikkerne divergerer.

**Erik Rasmussen** foreslog at der kunne være idé i at tage fat i private aktører, der bevæger sig rundt i områderne, som f.eks postvæsenet og renovationsarbejdere. (I forhold til inddragelse af kommunens frontpersonale)

**Bodil Månsson** spurgte ind til forskellene på politiets indsats i lejligheder kontra i Villaer. Politiet forklarede, at der vil være særlig opmærksomhed på de forskelle, der er lokalt. Fx er man opmærksom på, at områder med lejligheder kan kræve en opmærksomhed, der er anderleders end for fx villaområder.

**Per Bennich** udtrykte tilfredshed med at, det var muligt at få sat tal på problemet og påpegede den økonomiske gevinst ved at yde en ekstra indsats på området. Han fortalte at skaderne i forbindelse med indbrud i Kommunen blev opgjort til 25 mio sidste år. Per Bennich bad endvidere om, at politiet på fremtidige møder kom lidt mere ned i indbrudstallene og gav et bud på, hvorfor indbrudsmønseret ser ud som det gør, og hvilken forebyggelse, der set i det lys forventes at være den rigtige

**Marianne Jensen** fra Kirke Værløse problematiserede boligannoncer i lokalaviserne, da de virker som informationskanal til potentielle indbrudstyve. Muligheden for at kontakte kommunens ejendomsmæglere blev luftet.

1. **Orientering om Nabohjælp og drøftelse af mulighed for at udbrede kendskabet og højne tryghedsfølelsen**

**Camilla Rich** fra Det Kriminalpræventive Råd og Nabohjælp gav en gennemgang af nabohjælps internetportal og dens forskellige funktioner. Herudover fik vi et indblik i nabohjælp i etageejendomme gennem en kort præsentation af nabohjælpsprojekt i Ishøj Kommune.

* I 2012 lavede Trygfonden undersøgelse, der viste, at op imod 71 % af de adspurgte havde hørt om Nabohjælp, men manglede mere information for at kunne benytte ordningen.
* Idag er der over 86.000 hustande tilmeldt Nabohjælp på landsplan. I Farum er der 410 hustande tilmeldt, hvor der i Værløse er 681 hustande. Der var enighed om at dette tal burde være højere for Furesø Kommune. Det vil borgerfølgegruppen godt medvirke til at sørge for.
* Der blev fortalt om muligheden for at oprette venner og familie som akutte kontaktpersoner i Nabohjælp, som i tilfælde af indbrud vil få direkte besked.

**Bodil Månsson** foreslog, at man fokuserede mere på muligheden for medlemskab af Nabohjælp til de borgere, der ikke kan betjene en PC eller har overskud til at gå ind i det.

* **Camilla Rich** fortalte her om muligheden for at tilmelde sig via en blanket, hvor også muligheden for passivt medlemskab var til stede. Det vil blive medtaget som en del af informationen på det kommende borgeremøde den 26. februar. På nabohjælp kan man få beskeder fra nabohjælpere udenfor ens eget netværk via en radius indstilling. Her modtager man beskeder om evt. tricktyve i området, hvor der har været indbrud og om særlige forhold, man skal være opmærksomme på. Det er et ”bruger til bruger” system.
* Flere rundt om bordet kendte til systemet, men havde aldrig modtaget beskeder fra radiusnetværket. Nabohjælp vil kigge på, hvor meget systemet blev brugt.
* Der blev informeret om Nabohjælps servicetelefon, hvor medarbejdere står klar med råd og vejledning.
* Der er videoguides på nabohjælp.dk om opsætning og oprettelse af nabohjælpsnetværk.

**Steen Boesgaard** fortalte, at de i grundejerforeningen Fiskebæk er ved at udvikle et beskedsystem af den slags til deres grundejerforening.

**Per Bennich** pointerede, at der er nogen der bliver nødt til at gøre noget meget lokalt. Ellers nytter det ikke noget. De opdagede i arbejdet med nabohjælp i deres grundejerforening at, hvor de før sagde hej til hinanden når de så hinanden, stopper de nu op og taler sammen. Naboerne kender pludseligt hinanden.

1. **Borgermøde den 26. februar**

**Emil Hermund** fortalte om formen og oplægsholdere ved borgermødet den 26. februar i Galaksen.

* Politiet vil holde oplæg om indbrudsforebyggelse og opklaring fra politiets side.
* Nabohjælp vil fortælle om nabohjælp og betydningen heraf.
* En tidligere indbrudstyv, Robert Nyborg, vil fortælle om indbrudet set fra tyvens øjne. Hvordan arbejder de? Hvad er de bange for?
* Gemeinschaft (vinder af den kriminalpræventive pris 2014) fortæller om danskernes sikringsvaner og kommer med bud på, hvorfor vi i Danmark er dårligere til at sikre os, end de er andre steder i Europa.

**Ernst Jørgensen** foreslog at man kunne invitere erhvervslivet og have en lille indbrudssikringsmesse i forhallen af Galaksen, hvor der vil være mulighed for at få information om forskellige typer af sikringer.

**Per Bennich** foreslog politiet at gøre noget ud af at fortælle om praktikaliteterne omkring politiets daglige arbejde og komme med en forklaring på, hvorfor politiet i nogle tilfælde ikke har mulighed for at komme. Her kom **Jørn Bo Jensen** med et eksempel på en aften, hvor der var 8? indbrud i kommunen og da der kun er 1 patruljevogn i området, er det ikke muligt at nå flere end 6 gerningsteder pga. bevisførelse, raporteringer etc.

Der var bred enighed om vigtigheden af, at politiets information til borgermødet den 26. februar indeholder et element af politiets daglige arbejde og vilkår, i forhold til reaktionstider ved indbrud.

**Afslutning**

**Niels Milo Poulsen** opsummerede kort og fortalte om vigtigheden af at få bredt budskabet om indsatsen ud og få eksponeret borgerfølgegruppen. Her spurgte han ind til, om medlemmerne var med på, at blive præsenteret på det store borgermøde den 26. februar – Ingen indvendninger hertil. Idéerne fra borgerfølgegruppen vil blive lagt ind i en handlingsplan, så alle kan se, hvordan vi skaber handling bag de mange gode idéer.

**Marianne Jensen** Fortalte om en sammenslutning af grundejerforeningerne i Kirke Værløse, hvor hun på den måde kunne og ville videregive al relevant information om indsatsen videre til borgerne i hele Kirke Værløse.

Der var her bred enighed om at udbrede budskabet gennem de respektive grundejerforeninger.

**Per Bennich** spurgte indtil ressourcerne hos politiet for tryghedsvandringer i kommunen, hvortil der blev svaret, at hvis en grundejerforening har problemer med indbrud og spørger om en tryghedsvandring hos politiet, kommer de selvfølgelig.

**Erik Rasmussen** udtrykte et behov i forhold til borgermødet, at der også blev fokuseret på, hvordan man skal forholde sig efter indbruddet, når nu skaden er sket. Oplysninger om forsikringsregler i forhold til forskellige alarmudbud kunne der også være behov for at få information om.

**Dato for nyt møde –** Det blev aftalt, at der sendes datoforslag ud for de resterende møder i 2014 i borgerfølgegruppen.

Alle takkede for et godt og berigende møde, der lover godt for indsatsen mod indbrud i Furesø Kommune.

Venlig hilsen

Koordinator for indbrudsforebyggelse Emil Hermund